Návrh

Vyhláška

Ministerstva zdravotníctva Slovenskej republiky

z ......2017,

ktorou sa ustanovuje minimálny počet lôžok na účely poskytovania ošetrovateľskej starostlivosti v zariadeniach sociálnych služieb a zariadeniach sociálnoprávnej ochrany detí a sociálnej kurately podľa samosprávnych krajov

Ministerstvo zdravotníctva Slovenskej republiky podľa § 7a ods. 5 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov ustanovuje:

§ 1

1. Minimálny počet lôžok na účely poskytovania ošetrovateľskej starostlivosti v zariadeniach sociálnych služieb a zariadeniach sociálnoprávnej ochrany detí a sociálnej kurately podľa samosprávnych krajov je uvedený v prílohe.
2. Minimálny počet lôžok na účely poskytovania ošetrovateľskej starostlivosti v zariadeniach sociálnych služieb a zariadeniach sociálnoprávnej ochrany detí a sociálnej kurately podľa samosprávnych krajov sa vynásobí podielom poistencov príslušnej zdravotnej poisťovne a celkového počtu poistencov na príslušnom území (ďalej len „podiel poistencov“).
3. Podiel poistencov podľa odseku 2 sa vypočítava vždy k 1. januáru kalendárneho roka.

§ 2

Táto vyhláška nadobúda účinnosť 1. januára 2018.

„Príloha

k vyhláške Ministerstva zdravotníctva Slovenskej republiky

|  |
| --- |
| Minimálny počet lôžok na poskytovanie ošetrovateľskej starostlivosti v zariadení sociálnych služieb14a) a zariadení sociálnoprávnej ochrany detí a sociálnej kurately podľa samosprávnych krajov pre účely úhrady ošetrovateľskej starostlivosti zdravotnou poisťovňou |
|   | Počet lôžok  |  |
| Bratislavský kraj | 1252 |  |
| Trnavský kraj | 1061 |  |
| Trenčiansky kraj | 1194 |  |
| Nitriansky kraj | 1370 |  |
| Žilinský kraj | 1207 |  |
| Banskobystrický kraj | 1255 |  |
| Prešovský kraj | 1312 |  |
| Košický kraj | 1349 |  |
| Spolu | 10000 |  |